
COMUNICAT DE PRESĂ

Concertul „MozartON 2020” 
prezentat on-line cu ocazia Sărbătorii Muzicii de la Roma 2020

[bookmark: _Hlk37667161]Duminică, 21 iunie 2020, ora 16:00 (ora 17:00 ora României), pe pagina Facebook a Accademia di Romania in Roma (https://www.facebook.com/AccademiaDiRomania/) și a Vibrate Festival! Brașov (https://www.facebook.com/vibratefestival/), cu ocazia Sărbătorii Muzicii de la Roma 2020 și în cadrul proiectului "Muzicieni români la Roma: stagiunea muzicală virtuală a Accademia di Romania in Roma", violonistul Vlad Maistorovici și pianista Diana Ionescu vor susține concertul MozartON 2020. Programul concertului va conține Sonatele KV 26-31 – scrise de Wolfgang Amadeus Mozart la vârsta de 10 ani în timpul unei călătorii de concerte la Haga în 1766 – și o surpriză muzicală de Constantin Dimitrescu. Evenimentul este realizat în parteneriat cu Vibrate Festival Brașov și Centrul Multicultural al Universității Transilvania din Brașov și promovat de Radio România Muzical.

Vlad MAISTOROVICI, violonist: „ plin de atmosferă, un minunat vârtej de sunete” (The Classical Reviewer). Laureat al concursurilor internaţionale Tillett Trust şi Young Concert Artist Trust, muzicianul a susţinut numeroase apariţii ca solist pe marile scene din Marea Britanie (Wigmore Hall, South Bank Centre), Franţa, Olanda, Belgia (Salle Flagey), Germania, Elveţia, Italia, Croaţia, România, Rusia, Israel, Statele Unite (Merkin Hall NY), Brazilia, precum și în compania unor ansambluri ca Orchestra de Cameră a Uniunii Europene, Orchestra de Cameră din Lusanne, South Bank Sinfonia din Londra, Orchestra de Cameră Radio Bucureşti. Împătimit al repertoriului cameral, a avut privilegiul de a colabora de la o vârstă fragedă cu muzicieni de renume, ca Pierre Amoyal, Dora Schwartzberg, Jeremy Menuhin, Ivry Gitlis, Gordan Nikolich. Vlad îmbină cu succes cariera concertistică și cea de compozitor. În 2003 a fost distins cu Marele Premiu al Concursului Internațional George Enescu, ceea ce a confirmat talentul său manifestat încă din copilărie. Muzica sa a fost abordată și înregistrată de interpreţi și ansambluri renumite ca London Symphony Orchestra, London Philharmonic Orchestra, European Union Chamber Orchestra, Britten-Pears Orchestra. Născut în 1985 la Ploieşti, a urmat cursurile Liceului de artă "Carmen Sylva". La vârsta de 16 ani, recomandat de pianista Lory Wallfisch, a obținut o bursă la vestita Yehudi Menuhin School unde a studiat cu Natalia Boyarskaya. Între 2002 și 2009 a studiat vioara cu Felix Andrievsky şi compoziţia cu Mark-Anthony Turnage și Jonathan Cole la Royal College of Music din Londra, iar în 2011 a obţinut diploma Master Soloist de la Haute Ecole de Musique Lausanne, la clasa lui Pierre Amoyal. Începând cu 2015, alături de pianista Diana Ionescu, a fondat Vibrate Festival! Brașov. În prezent, Vlad Maistorovici cântă pe vioara Nicolò Gagliano din 1751, aparținând Rațiu Family Charitable Foundation, și al cărei custode este. Site: http://www.maistorovici.com/ sau http://www.vibratefestival.ro/ 

Diana IONESCU, pianistă: “...sclipiri care evocă personalitatea Martei Argerich - bravură și temperament completate cu acele momente de bucurie rezervată care amintesc de Maria Joao Pires în cele mai bune momente (...) a fost un raport al muzicii de cameră cu orchestra, cu reminiscențe din Nigel Kennedy la apogeu.” (Classical Source). Câștigătoare a Medaliei de Aur la Competiția Internațională de Pian George Enescu și a Premiului Weissenberg, pianista română Diana Ionescu a avut apariții la festivaluri importante precum Festivalul Verbier, Progetto Martha Argerich-Lugano, Festivalul de Muzică de la Kyoto, Festivalul George Enescu și Festivalul Beethoven din Londra. Aceste realizări au adus-o în atenția unor muzicieni faimoși în întreaga lume ca Martha Argerich, Alexis Weissenberg, Ion Marin, Richard Goode și Murray Perahia, ceea ce a dus la oportunitatea de a cânta în cadrul unor evenimente majore din întreaga lume, inclusiv Franța, Belgia, Olanda, Spania, Elveția, Japonia și SUA. A înregistrat recent Concertul pentru pian al lui Schumann și Concertul pentru Pian nr. 1 al lui Mendelssohn împreună cu Orchestra Națională Radio. Între colaborările notabile în muzica de cameră se numără cea cu soprana Teodora Gheorghiu și violonistul Vlad Maistorovici. Diana Ionescu s-a născut în România și a început studiile cu prof. Sanda Bobescu și apoi cu prof. Olga Szel. A absolvit Școala de Muzică George Enescu și Universitatea Națională de Muzică din București unde a studiat cu Dan Grigore. Și-a continuat apoi studiile la Școala de muzică Guildhall, din Londra, cu Joan Havill și Ronan O’Hora. A beneficiat de mentorat pe o perioadă lungă de timp din partea lui Alexis Weissenberg și Richard Goode. Începând cu 2015, alături de violonistul Vlad Maistorovici, a fondat Vibrate Festival! Brașov. Site: https://www.pianistdianaionescu.com/artist.php?view=bio sau http://www.vibratefestival.ro/diana-ionescu/?lang=ro

Pentru mai multe informații: http://www.festadellamusicaroma.it/

ACCADEMIA DI ROMANIA DIN ROMA
Tel. +39.06.3201594; e-mail. accadromania@accadromania.it
image1.jpeg
AR

= =
Dofoao

ACCADEMIA DI ROMANIA IN ROMA




